**Caravana #CondușiDeBine ajunge în 2025 la 750 de familii din România, cu peste 35 de tone de alimente**

* Ford România, alături de Ford Philanthropy, Global Giving și rețeaua de dealeri Ford va distribui alimente de bază în 10 regiuni ale României
* Caravana #CondușiDeBine este la a doua ediție, prima demarând în 2024
* Caravava va ajunge în 2025 la 750 de familii și se va desfășura pe parcursul a trei săptămâni, între 27 mai și 12 iunie

**BUCUREȘTI, 27 mai, 2025** – Pentru al doilea an consecutiv, Ford România, alături de Ford Philanthropy, Global Giving și de rețeaua locala de dealeri Ford, pornesc în caravana **#CondușiDeBine** pentru a livra peste 35 de tone de alimente esențiale către 750 de familii din 10 regiuni ale țării.

Acțiunea se va desfășura pe parcursul a trei săptămâni și va implica voluntari atât de la Compania Națională de Vânzări Ford, din București și Craiova, dar și din cadrul Ford Business Solution și din rețeaua naționala de dealeri Ford, în total aproximativ 115 persoane.

Caravana **#CondușiDeBine** va debuta în data de 27 mai la Iași și va continua la Brăila, Galați, Constanța, Craiova, București, Ploiești, Cluj, Oradea, încheindu-se în data de 12 iunie la Timișoara.

Implicarea rețelei de dealeri Ford într-o acțiune Ford Philanthropy a reprezentat anul trecut o premieră la nivel global, cu rezultate dintre cele mai bune, care au evidențiat devotamentul, pasiunea și munca în echipă a tuturor celor implicați.

Pentru caravana **#CondușiDeBine**, Ford Romania și Ford Philanthropy s-au asociat la nivel național cu Rotary Club Craiova Probitas, care gestionează logistica din spatele achiziției și distribuției de alimente spre fiecare zonă. De acolo, acestea sunt preluate de dealerii Ford și livrate către beneficiarii finali în urma organizării unei caravane de vehicule utilitare Ford.

Pentru mai multe informații legate de această inițiativă, vă invităm să urmăriți canalele de comunicare ale Ford România:

Facebook – <https://www.facebook.com/FordRomania>

Instagram – <https://www.instagram.com/ford_romania>

Linkedin – <https://www.linkedin.com/showcase/ford-romania>

# # #

***Despre Ford Motor Company***

*Ford Motor Company (NYSE: F) este o companie globală cu sediul în Dearborn, Michigan, dedicată să ajute la construirea unei lumi mai bune, în care fiecare persoană este liberă să se miște și să-și urmeze visurile. Planul Ford+ al companiei pentru creștere și creare de valoare combină punctele forte existente, noile capacități și relațiile mereu active cu clienții pentru a îmbogăți experiențele acestora și pentru a le consolida loialitatea. Ford dezvoltă și livrează camionete Ford inovatoare, vehicule utilitare sport, camionete și mașini comerciale și vehicule de lux Lincoln, împreună cu servicii conectate. Compania face acest lucru prin intermediul a trei segmente de afaceri centrate pe client: Ford Blue, proiectând vehicule iconice alimentate cu benzină și hibride; Ford Model e, inventând vehicule electrice inovatoare împreună cu software încorporat care definește experiențe digitale excepționale pentru toți clienții; Ford Pro, ajutând clienții comerciali să își transforme și să-și extindă afacerile cu vehicule și servicii adaptate nevoilor lor. În plus, Ford oferă servicii financiare prin Ford Motor Credit Company. Ford are aproximativ 174.000 de angajați în întreaga lume. Mai multe informații despre companie, despre produsele și serviciile sale sunt disponibile la corporate.ford.com.*

***Despre Ford Philanthropy***

*Ford Philanthropy, cunoscută anterior ca Ford Fund, promovează accesul echitabil la servicii esențiale și educație, utilizând transportul și tehnologia pentru a conecta oamenii cu oportunitățile de care au nevoie pentru a avansa. Cu o istorie de 75 de ani și contribuții de 2,3 miliarde de dolari din 1949 și până acum, Ford Philanthropy și Ford Motor Company colaborează cu organizații non-profit și organizații comunitare pentru a investi și a crea împreună soluții care răspund nevoilor unice ale comunității. Valorificând resursele și expertiza Ford în mobilitate, Ford Philanthropy promovează schimbări de impact prin acordarea de granturi, prin activitatea Centrelor Comunitare Ford și prin munca de voluntariat a angajaților. Pentru mai multe informații, vizitați www.fordphilanthropy.org sau alăturați-vă nouă la @FordPhilanthropy pe Facebook și Instagram.*

***Despre GlobalGiving***

*GlobalGiving conectează organizații non-profit, donatori și companii din aproape fiecare țară din lume pentru a accelera schimbarea condusă de comunitate. Ajutăm organizațiile non-profit să acceseze finanțarea, instrumentele, instruirea și sprijinul de care au nevoie pentru a-și servi comunitățile. Din 2002, comunitatea GlobalGiving a strâns peste 830 de milioane de dolari de la peste 1,7 milioane de donatori pentru peste 34.000 de proiecte în peste 175 de țări. Fiecare dintre organizațiile non-profit de pe GlobalGiving.org a fost verificată și s-a angajat să ofere donatorilor actualizări periodice despre modul în care sunt puse în practică donațiile. Aflați mai multe la www.globalgiving.org.*